महिला किसानों को दी कृषि और लघु उद्योगों की जानकारी
भारतकी अर्थव्यवस्था की रीढ़ कृषि एवं इससे सम्बन्धित क्षेत्र हैं और इसमें ग्रामीण महिलाओं की भूमिका महत्वपूर्ण है, क्योंकि वह सिर्फ उत्पादन कार्य बल का हिस्सा है बल्कि जटिल पारिवारिक इकाइयों और विभिन्न रोजगारों के प्रबंधन में भी सक्षम हैं। यह विचार पीडीएम विश्वविद्यालय के उप कुलपति प्रो. एके बख्शी ने कृषि में महिला उद्यमिता विषय पर आयोजित कार्यशाला के दौरान दिए। कार्यशाला में बहादुरगढ़, झज्जर और रोहतक की महिला किसानों ने भाग लिया।
कार्यशाला में महिला किसानों को प्रशिक्षण देते हुए कृषि क्षेत्र में अग्रणी कंपनी की शोध इकाई के वरिष्ठ कृषि वैज्ञानिक डॉ. सौरभ त्रिपाठी ने मशरूम उत्पादन, जैविक उत्पादक, पौधशाला जैसे विषयों पर प्रकाश डाला। सब्जी विज्ञान विभाग के राष्ट्रीय प्रबंधक पीके पाण्डेय ने ग्रामीण महिलाओं को लघु उद्योग प्रारंभ करने की विधि, इससे जुड़ी चुनौतियों, उत्पाद के वितरण के बारे में चर्चा करते हुए राष्ट्रीय निर्माण, उद्योगों, कृषि क्षेत्र अन्य व्यवसायों में महिलाओं के बढ़ते योगदान को देश के विकास के लिए मील का पत्थर बताया।
प्रश्नोत्तरी की विजेता 15
महिलाएं सम्मानित
इसअवसर पर महिला किसानों सेे किसान ज्ञान प्रतियोगिता के दौरान कृषि प्रशिक्षण से सम्बन्धित प्रश्न पूछे गए जिसमें सही जवाब देने पर अनीता, मोनिका बबीता सहित 15 महिला किसानों को सम्मानित किया गया। कृषि कार्यशाला के आयोजन में कृषि विभाग की सहायक प्राध्यापक डॉ. प्रियंका मिश्रा कि विशेष भूमिका रही। आमंत्रित वैज्ञानिक एवं कृषि प्रशिक्षकों को मुख्य अतिथि उपकुलपति प्रो. एके बख्शी ने स्मृतिचिन्ह भेंट कर सम्मानित किया। इस अवसर पर पीडीएम विश्वविद्यालय के सलाहकार प्रो. ईश्वर सिंह, परीक्षा नियंत्रक प्रो. नरेश कुमार दुआ और क्षेत्र की अनेक महिला किसान उपस्थित रही।
hin_Deva hin_Deva hin_Deva hin_Deva awa_Deva hin_Deva